המחלקה לביטחון המולדת של ארצות הברית

המחלקה לביטחון המולדת של ארצות הברית (באנגלית: The United States Department of Homeland Security, בראשי תיבות: DHS) היא מחלקה בממשל האמריקני הנושאת באחריות להגנה על הטריטוריה של ארצות הברית מפעולות טרור ותגובה לאסונות טבע.

היות שמחלקת ההגנה של ארצות הברית אחראית על פעולות צבאיות מחוץ למדינה, המחלקה לביטחון המולדת של ארצות הברית עובדת בשדה האזרחי על מנת להגן על ארצות הברית מתוך, מחוץ ובגבולותיה של המדינה.
מטרתה העיקרית של המחלקה היא להתכונן, למנוע ולהגיב למצבי חירום המתייחסים לענייני פנים של המדינה, בעיקר פעולות טרור.

עם מעל 200,000 עובדים, המחלקה לביטחון המולדת של ארצות הברית היא הלשכה השלישית בגודלה בארצות הברית.

בשנת 2020 במסגרת המחלקה הוקם כוח המשימה להגנה על הקהילות האמריקאיות.

מאז 25 בינואר 2025 מכהנת קריסטי נואם כמזכירת ביטחון המולדת של ארצות הברית.

 הקמת המחלקה 
ממוזער|תרשים המבנה הארגוני של המחלקה לביטחון המולדת, נובמבר 2023
ב-20 בספטמבר 2001, בתגובה לפיגועי 11 בספטמבר, הודיע הנשיא ג'ורג' בוש על הקמת המשרד לביטחון המולדת (Office of Homeland Security) על מנת לרכז את המאמצים לביטחון המולדת, ושבראש המשרד יעמוד טום רידג'.

המחלקה עצמה נוסדה ב-25 בנובמבר 2002, והתחילה לפעול באופן רשמי ב-24 בינואר 2003, אך רוב הסוכנויות המרכיבות את המחלקה לא הועברו אליה עד 1 במרץ.

אחרי שייסד את המבנה הבסיסי של המחלקה ועבד על מנת לשלב את הגורמים השונים ולגרום למחלקה לתפקד, הודיע רידג' על התפטרותו ב-30 בנובמבר 2004.

ג'ורג' בוש הציע את המשרה לממונה על משטרת העיר ניו יורק, ברנרד קריק, אך ב-10 בדצמבר קריק דחה את המינוי מסיבות אישיות וטען שלקיחת המשרה לא תשרת את האינטרסים של המדינה.

גופי משנה
+סמלשם היחידה תיאורלא ממוסגר|127x127 פיקסליםשירות האזרחות וההגירה של ארצות הבריתאחראי על ניהול ופיקוח ההגירה החוקית לארצות הבריתלא ממוסגר|127x127 פיקסליםסוכנות ההגירה ואכיפת המכס של ארצות הבריתאחראית בעיקר על הגירה ואכיפת מכס. בנוסף יש לה תפקיד בהתמודדות עם פשע רב לאומי.לא ממוסגר|127x127 פיקסליםהסוכנות הפדרלית לניהול מצבי חירוםאחראית לטיפול וניהול מצבי חירום כאסונות טבע ומשברי חירום לאומיים.לא ממוסגר|112x112pxשירות האבטחה הפדרלי של ארצות הבריתאחראי לביטחונם ואכיפתם של כ-9,000 מבנים ומתקנים ממשלתיים.לא ממוסגר|66x66 פיקסליםרשות אבטחת התעבורה של ארצות הברית בעלת סמכות אבטחת מערכות התחבורה: נמלי האוויר, הים והכבישים שנמצאות בתוך ארצות הברית או כאלה שמתחברות אליה.לא ממוסגר|66x66 פיקסליםסוכנות המכס והגנת הגבולות של ארצות הבריתתפקידה לאכוף את החוקים הקשורים להגירה, מסחר, וביטחון הלאומי, ולהבטיח את שלומם של האזרחים והגבולות של ארצות הברית.לא ממוסגר|70x70 פיקסליםהסוכנות לאבטחת סייבר ותשתיות של ארצות הבריתאחראית על אבטחת מרחב הסייבר והגנה על תשתיות בכל רמות הממשל הפדרלי והמקומי מפני האקרים פרטיים ומדינות זרות.לא ממוסגר|67x67 פיקסליםהשירות החשאי של ארצות הבריתתפקידו להגן על נשיא ארצות הברית ועל אנשים נוספים הקשורים בו (רעייתו, סגן הנשיא ורעייתו, נשיאים לשעבר, מועמדים לנשיאות, ורבים נוספים). השירות החשאי עוסק גם בהגנת מתחם הבית הלבן, וכן במניעת זיוף כספים והונאה.לא ממוסגר|64x64 פיקסליםמשמר הגבול של ארצות הבריתסוכנות אכיפת חוק פדרלית הכפופה לסוכנות המכס והגנת הגבולות של ארצות הברית האחראית לאכיפת חוקי הלאום וההגירה ומונעת הגירה בלתי חוקית של מהגרים זרים.לא ממוסגר|66x66 פיקסליםמשמר החופים של ארצות הבריתזרוע של הכוחות המזוינים של ארצות הברית האחראית על הגנת הציבור והסביבה ושמירה על האינטרסים האמריקאים בכל אזור ימי שבו הם עלולים להיות בסיכון. ביניהם: מים בינלאומיים, חופי ארצות הברית, נמלים ומקוות מים בפנים הארץ (אגמים, נהרות).

 קישורים חיצוניים 


 האתר הרשמי של המחלקה לביטחון המולדת של ארצות הברית 
 ארצות הברית: דו"ח השגי המחלקה לביטחון המולדת


הערות שוליים

*
ביטחון המולדת
קטגוריה:ארצות הברית: צבא וביטחון 
קטגוריה:ארצות הברית: ארגוני אכיפת חוק
קטגוריה:וושינגטון די. סי.: ארגונים
קטגוריה:משרדי ביטחון פנים
קטגוריה:התערבות רוסיה בבחירות לנשיאות ארצות הברית ב-2016: גופים